OpenLLM-France/wikimedia huggingface dataset:
# Manuel Lapuente

Manuel Lapuente Díaz (15 de maig de 1944) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1998 com a entrenador.

## Referències

* ↑ Manuel Lapuente a National-Football-Teams.com (anglès)
* ↑ «Managerial statistics from 1996-2006». Arxivat de l'original el 2007-09-30. [Consulta: 1r gener 2018].
# Mare de Déu de les Peces

L'església de la Mare de Déu de les Peces o Santa Maria de les Peces és d'estil romànic i està situada sobre un turó pròxim a la població d'Alàs i Cerc, a la comarca de l'Alt Urgell. Està inclosa en l'Inventari del Patrimoni Arquitectònic de Catalunya.
L'edifici està datat del segle xi i posseeix documentació del 1077. Consta d'una única nau amb absis circular. Porta adovellada al frontis. Finestres adovellades de doble esqueixada, una al mig de l'absis i l'altra al frontis, damunt la porta. Conserva un campanar de torre amb planta quadrada de l'època romànica i amb una coberta en un únic vessant. Està adossada al mur nord, amb unes dimensions de 3,50 x 2,70 m. L'església està construïda amb pedres en filades, de mides molts irregulars.
En el seu interior es troba una imatge de fusta policromada d'estil gòtic de Santa Maria de les Peces, imatge molt venerada a la comarca.

## Referències

* ↑ «Ermita de la Mare de Déu de les Peces - Església de Santa Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
* ↑ «Goigs a la Mare de Déu de les Peces d'Alàs». [Consulta: 2016].

## Bibliografia

Figuera, Manel y Sánchez, Paco. Els 40 millors racons d'Andorra i l'Alt Urgell. Edicions 62, 2005. ISBN 84-96149-44-7.
# Mètode dels moments (electromagnetisme)

El Mètode dels Moments (conegut amb l'acrònim anglès MoM) és un algorisme numèric dins l'àmbit del càlcul electromagnètic i d'aplicació normal en el domini freqüencial. La implementació és mitjançant la divisió en una malla de l'estructura a analitzar.
Exemple de programari que empren aquest mètode:
| Nom del programari | Tipus | Mètode | Aplicacions |
| NEC | obert | MoM | camps electromagnètics |
| Altair | propietari | MoM | camps electromagnètics |
| Puma | obert | FDTD | camps electromagnètics |

## Referències

* ↑ «Basic Principles of The Method of Moments» (en anglès). http://www.emagtech.com.+[Consulta: 9 juny 2022].
* ↑ «Integral Equations and the Method of Moments» (en anglès). https://faculty.nps.edu.+[Consulta: 9 juny 2022].
* ↑ «Numerical Electromagnetics Code NEC2 unofficial home page» (en anglès). http://www.nec2.org.+[Consulta: 12 juny 2022].
* ↑ «Electromagnetic Applications | Altair» (en anglès). https://www.altair.com.+[Consulta: 12 juny 2022].
* ↑ «Puma-EM» (en anglès). https://github.com,+07-06-2022.+[Consulta: 12 juny 2022].

## Vegeu també

* Mètode d'elements finits
* FDTD (mètode de les diferències finites al domini del temps)
* Mètode d'elements de contorn
# Hellmuth Hirth

Helmuth Hirth (24 abril 1886 - 1 juliol 1938) va ser un enginyer alemany, pioner de l'aviació, dissenyador d'avions i motors d'avió que va fundar les companyies de components per a motors Mahle GmbH i la companyia de motors aeronàutics Hirth Motoren.

## Biografia

Hirth va néixer a Heilbronn, va ser fill de l'enginyer Albert Hirth. Va ser el germà gran de Wolf Hirth que esdevindria un famós dissenyador, constructor i pilot de planadors.
De jove va ser enviat als Estats Units per fer l'aprenentatge com a mecànic a la companyia General Electric. Allí va desenvolupar el seu interès en l'aviació i quan va tornar a Alemanya es va vincular a a aquesta indústria emergent. Va construir el seu propi avió el 1910 i aviat va anar a treballar a la companyia de dirigibles Zeppelin. Així mateix va ser un pilot experimentat. Des de l'esclat de la primera guerra mundial va ser Tienent de la Fliegertruppe i va guanyar la Creu de Ferro de 2ª classe sent greument ferit.
El 1920 va fundar la seva pròpia companyia de components per a motors Mahle i el 1927 va deixar-la per fundar Hilth Motoren i centrar-se més en l'aeronàutica.
L'1 de juliol de 1938 Hirth moria en un accident aeri a Karlsbad.

## Referències

* ↑ Stolberg-Wernigerode, Otto zu. Neue deutsche Biographie (en alemany). 9. Berlín: Hess - Hüttig, 1972, p. 237 [Consulta: 7 novembre 2022].
* ↑ «Company» (en anglès britànic). [Consulta: 7 novembre 2022].
# Pirates of the Caribbean

«Pirates of the Caribbean» té aquests significats:
* Pirates del Carib (saga), conjunt de les cinc pel·lícules.
* Pirates of the Caribbean: The Curse of the Black Pearl, pel·lícula de 2003
* Pirates of the Caribbean: Dead Man's Chest, pel·lícula de 2006
* Pirates of the Caribbean: At World's End, pel·lícula de 2007
* Pirates of the Caribbean: On Stranger Tides, pel·lícula de 2011
* Pirates of the Caribbean: Dead Men Tell No Tales, pel·lícula de 2017
# Kozlovka (Nijni Nóvgorod)

Kozlovka - Козловка (rus) - és un poble de l'óblast de Nijni Nóvgorod, a Rússia, segons el cens del 2010 tenia 90 habitants, pertany al municipi de Bortsurmani.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Negociació

La negociació és el procés pel qual les parts interessades resolen conflictes, acorden línies de conducta, busquen avantatges individuals o col·lectives o procuren obtenir resultats que serveixin als seus interessos mutus. Es considera generalment com una forma de resolució de conflictes amable i alternativa a la imposició per la força.
Donada aquesta definició, un pot veure que la negociació passa en gairebé totes les àrees de la vida. En l'àrea de l'advocacia, un negociador expert serveix com a defensor d'una de les parts i procura generalment obtenir els resultats més favorables possibles a aquesta. En aquest procés el negociador procura determinar el resultat mínim que l'altra part (o les parts) vol acceptar, ajustant llavors les seves sol·licituds conseqüentment. Una negociació "encertada" en aquesta àrea es produeix quan el negociador pot obtenir tots o la majoria dels resultats que la seva part desitja, però sense conduir a la part contrària a interrompre permanentment les negociacions.
La negociació tradicional s'anomena de vegades guanyar-perdre a causa de l'estil de duresa dels negociadors que persegueixen aconseguir tant com puguin per la seva part. En els anys 70, els practicants i els investigadors van començar a desenvolupar l'enfocament de guanyar-guanyar en la negociació de forma que les dues parts quedaran satisfetes en haver obtingut beneficis. Això resulta positiu en evitar possibles futurs conflictes. Potser el més conegut va ser articulat pel llibre Getting to YES de Roger Fisher, William Ury i Bruce Patton, de Harvard. Aquest enfocament, anomenat Negociació de Principles, també es diu a vegades d'obtenció de mutus beneficis. L'enfocament de guanys mutus s'ha aplicat amb eficàcia en situacions mediambientals (vegeu a Lorenzo Susskind) així com en les relacions de treball en les que les parts (p. ex. gerència i un sindicat) emmarquen la negociació com a via de solució de problemes.
Una eina que s'està utilitzant en més de 20 països del món per a generar solucions guanyar-guanyar en una negociació, és la creada pel Dr E. Goldratt anomenada "El Núvol".
Definitivament el preparar bé abans d'una negociació és imprescindible, així com estar segurs del que es va a negociar i mai perdre l'enfocament.
# Guy Fieri

Guy Ramsay Ferry (Columbus, Ohio, 22 de gener de 1968) és un còmic actor estatunidenc. Conegut per la seva sèrie a Food Network, és copropietari de tres restaurants a Califòrnia, i el seu nom també és a restaurants de Nova York i Las Vegas.

## Referències

* ↑ Hartlaub, Peter «Sonoma chef's pals kicked it up a notch for TV. Now, he's on like Donkey Kong.». San Francisco Chronicle, 02-05-2006, p. E–1 [Consulta: 27 novembre 2012].
* ↑ 10:40 a.m. «Guy Fieri Wasn't That Impressed With the Food at Guy's American Kitchen Either, Apparently». Grubstreet.com, 17-04-2014. [Consulta: 14 gener 2017].
# Polopos

Polopos és un municipi de la província de Granada, amb una superfície de 26,79 km², una població de 1493 habitants (2004) i una densitat de població de 55,73 hab/km².
# Kozlakovka

Kozlakovka (en rus: Козлаковка) és un poble de l'óblast de Saràtov, a Rússia, segons el cens del 2010 tenia 16 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Marc'Antonio Zondadari

Marc'Antonio Zondadari (Siena, 26 de novembre de 1658 — Malta, 16 de juny de 1722) fou Gran Mestre de l'Orde de Malta entre 1720 i 1722. Era membre d'una família noble de la ciutat toscana i per part de mare era renebot del papa Alexandre VIII.
La família el va destinar als cavallers de Sant Joan i va ser enviat al col·legi de nobles de Parma, dirigit per jesuïtes. D'aquí va passar a Nàpols, on va realitzar diferents campanyes amb les galeres de l'orde, cosa que va comportar que rebés tres comandes del mestre Gregorio Carafa.
El 1701 va esdevenir escuder, mestre de cambra i íntim confident del Gran Mestre Ramon Perellós i Rocafull. Amb aquesta confiança es va dedicar a posar a punt la marina de l'orde fins a un punt molt respectable. Va rebre el títol de la Gran Creu i el 1712 va ser enviat com ambaixador davant del papa Climent XI que el tenia en gran estima. Aquesta ambaixada tenia l'objectiu que la inquisició deixés d'actuar a Malta.
Quan Perellós va morir, Zondadari va ser escollit per succeir-lo en el magisteri el 1720. El seu breu mestratge va estar marcar per la reforma dels reglaments amb mesures prou interessants. Va reformar la disciplina de l'orde, va reparar les fortificacions, va repartir les almoines i es va aplicar en fer florir el comerç. També va aconseguir que tots els cavallers que tinguessin uns ingressos de més de 300 lliures, havien de pagar un home per a la seguretat de l'illa. Va encomanar la flota de l'Hospital a Ruffi, que va fer diverses preses importants. Tothom estava molt content de la saviesa d'aquest mestre, però va morir només 2 anys després d'haver accedit al mestratge amb 63 anys. El va succeir António Manoel de Vilhena.
De Zondadari tenim un opuscle titulat Curta instrucció sobre l'Orde Militar dels Cavallers de Sant Joan de Jerusalem (Breve e particolare istruzione del sacro or dîne mililare degli Ospitalari), publicat a Roma el, 1719; reimprès a París el 1721, i encara a Pàdua el 1724, amb una paràfrasi del psalm 41. Curiosament totes les edicions són anònimes.
# NGC 10

NGC 10 és una galàxia espiral a la constel·lació de l'Escultor.

## Referències

* ↑ Afirmat a: SIMBAD.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* NGC 10 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Peter Waage

Peter Waage (Flekkefjord, 29 de juny de 1833 - Oslo, 13 de gener de 1900) va ser un químic noruec i professor de la Universitat d'Oslo. Al costat del seu amic, el també químic i matemàtic Cato Guldberg, Waage va descobrir i va desenvolupar la llei d'acció de masses entre els anys 1864 i 1879.

## Biografia

L'any 1854, Waage es va matricular a la Universitat d'Oslo on va conèixer a Cato Gulberg i tots dos van travar bona amistat. Després d'estudiar medicina durant tres anys, Waage va canviar per la mineralogia i la química i finalment es va graduar en 1859.
Es va casar amb Johanne Christiane Tandberg Riddervold i van tenir cinc fills. Després de la mort d'ella en 1869, Waage es va casar amb una de les germanes del seu amic Guldberg, Mathilde Sofie, amb la qual va tenir sis fills.
De 1868 fins a 1869 va ser president de la Norwegian Polytechnic Society i el 1880 president de la branca noruega de l'YMCA.

## Publicacions

* Waage, P.; Guldberg C. M. (1864). "Studies Concerning Affinity". Forhandlinger: Videnskabs - Selskabet i Christinia (Norwegian Academy of Science and Letters): 35.
* Abrash, Henry I.; Gulberg, C. M. (1986). "Studies Concerning Affinity". Journal of Chemical Education 63: 1044-1047. Bibcode:1986JChEd..63.1044W.doi:10.1021/ed063p1044

## Referències

* Gran Enciclopedia Universal. Madrid: Espasa Calpe, S. A. ISBN 84-670-1327-3
* Biografía de Peter Waage a Book Rags
# Kozlovka (Komi)

Kozlovka - Козловка (rus) - és un poble de la República de Komi, a Rússia, segons el cens del 2010 tenia 10 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения», 2018. Arxivat de l'original el 2021-07-11.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16.
# Mas Fonollet (Vilademuls)

Mas Fonollet, o Can Geli, és una masia de Vilademuls (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Can Geli està situat a l'est del nucli de Terradelles, al costat de la N-II. L'edifici està bàsicament format per un cos de planta baixa i pis cobert a dues aigües, amb el carener orientat de nord a sud. El perímetre està envoltat per un seguit de cossos annexes: a l'extrem nord hi ha adossada la capella de Sant Miquel i a llevant hi ha juxtaposats dos cossos que segueixen el pendent descendent, formant una planta més sota teulat, obert al sud. La façana principal, orientada a sud, destaca per la porta d'accés de mig punt ben treballada, a la planta pis hi ha obertures rectangulars, els cossos annexes de llevant tenen contraforts a la façana sud.

## Història

Hi ha dades d'aquest mas des de l'any 1201, en que el canonge de la catedral de Girona, Ponci Baró, comprà la meitat de la finca i que després, el 1220, la vengué a Ramon de Cornellà. El 1542 el mas pertanyia a Juan Geli, casat amb Esperança Corretger, del veïnat de Viella de Vilafreser, i després a Baudili Geli, casat amb Ana Hospital, d'Orriols. Entre 1590 i 1627 va pertànyer a Geraldo Montserrat Geli i Hospital. El 1598 a Miquel Geli, pare i fill. Aquests vengueren la finca l'any 1627 a Jeroni Fort de Sant Esteve de Guialbes.

## Referències

* 1 2 «Mas Fonollet i capella de Sant Miquel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# NGC 1261

NGC 1261 és un cúmul globular que va ser descobert el 1826 per James Dunlop.

## Referències

* 1 2 Sangmo Sohn «Ultraviolet properties of Galactic globular clusters with GALEX. II. Integrated colors» (en anglès). Astronomical Journal, 5, 24-09-2012, pàg. 126. DOI: 10.1088/0004-6256/144/5/126.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 01-10-2013, pàg. 53–53. DOI: 10.1051/0004-6361/201322302.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «NGC 1261». archive.is, 21-12-2012. Arxivat de l'original el 2012-12-21 [Consulta: 13 agost 2014].

## Enllaços externs

* NASA data
* Photometry paper
# Presa de Pando

La presa de Pando fou un episodi emmarcat a la guerra de guerrilles que va viure l'Uruguai durant els anys 1960 i 1970. El 8 d'octubre de 1969, diversos integrants del Moviment d'Alliberament Nacional-Tupamaros van prendre el control de la comissaria, la caserna de bombers, la central telefònica i molts bancs de la ciutat de Pando, ubicada a 32 quilòmetres de Montevideo.

## Desenvolupament

L'operatiu va començar a les 13 hores del 8 d'octubre de 1969. La comissaria de policia va ser copada per un grup de guerrillers, encapçalats per una parella que es va presentar com a membres de la força aèria. Tot seguit va ser presa la caserna de bombers, al costat de la comissaria. Simultàniament, altres comandos van prendre la central telefònica i les sucursals dels bancs Pan de Azúcar i República. Del Banc de la República els guerrillers van robar l'equivalent a 400.000 dòlars estatunidencs, una fortuna per a l'època.
Els fets van durar uns 20 minuts. Culminat l'operatiu, els vehicles del grup guerriller es van reunir fora de la ciutat i van emprendre la fugida. La caravana va simular ser un seguici fúnebre. En arribar al departament de Montevideo, el grup es va dividir en dos. Les armes van ser passades a nous vehicles, mentre que alguns dels participants es van allunyar en autocar.
Els vehicles van ser interceptats per la policia i es va produir un enfrontament, en el qual va morir el sergent de policia Enrique Fernández Díaz i els guerrillers Jorge Salerno, Alfredo Cultelli i Ricardo Zabalza. Alguns dels guerrillers, com Raúl Sendic, van escapar, però setze en van ser capturats i traslladats a la Prefectura de Policia de Montevideo.

## Referències

* ↑ Ataque al cuartelillo de bomberos de Pando Arxivat 2015-04-08 a Wayback Machine. (castellà)
* ↑ Recordando la toma de Pando (castellà)
* ↑ Entrevista a Jorge Zabalza recordando a los caídos en la toma de Pando (castellà)

## Bibliografia

* Sanguinetti, Julio Ma. (2008). La Agonía de una Democracia. Taurus. ISBN 9789974952768.
# Gènere femení

«Gènere femení» té aquests significats:
* Gramàtica: Gènere femení
* Sociologia: Gènere femení, propi de la dona o la feminitat
# Platymantis solomonis

Platymantis solomonis és una espècie de granota que viu a Papua Nova Guinea i Salomó.

## Referències

* Richards, S. & Parker, F. 2004. Platymantis solomonis. Llista Vermella d'Espècies Amenaçades de la UICN 2006. Consulta: 18 d'abril del 2008.
# Kozlovka (Mordòvia)

Kozlovka - Козловка (rus) - és un poble de la República de Mordòvia, a Rússia, segons el cens del 2010 tenia 413 habitants, és la seu administrativa del districte homònim.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Manuel Benavent Fuentes

Manuel Benavent Fuentes (El Campello, 26 de desembre de 1956) ha estat un polític valencià, germà de Francisca Benabent Fuentes, diputat a les Corts Valencianes en la II Legislatura.

## Biografia

Va estudiar a l'Institut Cardenal Belluga de Callosa de Segura. Després va treballar com a encarregat de Gestió i Vendes a Telefónica. Va desenvolupar tasca sindical arribant a ser primer secretari (1979-1980) i després president (1981-1982) del comitè d'empresa de Telefònica a Alacant. Va ingressar aleshores al Centro Democrático y Social, partit del que en 1985 en fou nomenat secretari d'administració i el 1986 secretari d'organització a la província d'Alacant.
Fou candidat al Senat d'Espanya per Alacant a les eleccions generals espanyoles de 1986, però no fou escollit. Sí que fou elegit diputat a les eleccions a les Corts Valencianes de 1987. De 1987 a 1991 ha estat president de la Comissió Permanent no legislativa de Seguretat Nuclear de les Corts Valencianes. A les eleccions a les Corts Valencianes de 1991 no va poder revalidar el seu escó. Tampoc fou escollit regidor d'Alacant a les eleccions municipals espanyoles de 1991.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.69. ISBN 9788495484802.
* ↑ «Fitxa de les Corts Valencians». Arxivat de l'original el 2016-03-03. [Consulta: 1r juny 2015].
# Memorial Philippe Van Coningsloo

El Memorial Philippe Van Coningsloo és una cursa ciclista belga que es disputa entre Wavre (Brabant Való) i Bonheiden (província d'Anvers), en homenatge al ciclista amateur Philippe Van Coningsloo mort en una cursa. La primera edició es disputà el 1993 i el 2005 va entrar a formar part de l'UCI Europa Tour.

## Palmarès

| Any | Vencedor | Segon | Tercer |
| 1993 | Gert Van Brabant | Walter Van Den Branden | Pierre Mortier |
| 1994 | Koen Heremans | Peter Willemsens | Johnny Macharis |
| 1995 | Pascal Triebel | Jurgen Van Roosbroeck | Kristof Trouve |
| 1996 | Romeo Hernandez | Juris Silovs | Romāns Vainšteins |
| 1997 | Geert Verdeyen | Marc Patry | Steven Van Aken |
| 1998 | Gianni Rivera | Peter Van Hoof | Dirk Aernouts |
| 1999 | Raimundas Vilcinskas | Saulius Ruskys | David Willemsens |
| 2000 | Gert Claes | Yoeri Beyens | Koen Heremans |
| 2001 | David Meys | Sébastien Rosseler | Pieter Uytterhoeven |
| 2002 | Peter van Agtmaal | Bart De Spiegelaere | Kevin Van Der Slagmolen |
| 2003 | Frederik Veuchelen | Pieter Uytterhoeven | Nico Indekeu |
| 2004 | Bart Heirewegh | Davy Daniels | Maksim Iglinski |
| 2005 | Hans Dekkers | William Grosdent | Maxime Vantomme |
| 2006 | Kevin Maene | Huub Duyn | Bjorn Coomans |
| 2007 | Frederiek Nolf | Ken Vanmarcke | Christof Van Heerden |
| 2008 | Stijn Joseph | Jonathan Henrion | Kevin Peeters |
| 2009 | Gediminas Bagdonas | Sven Nevens | Evert Verbist |
| 2010 | Dries Hollanders | Olivier Pardini | Kevin Van Melsen |
| 2011 | Andrew Fenn | Dries Depoorter | Alphonse Vermote |
| 2012 | Gediminas Bagdonas | Benjamin Verraes | Stan Godrie |
| 2013 | Michael Vink | Petr Vakoč | Nicolas Vereecken |
| 2014 | Rob Ruijgh | Nicolas Vereecken | Oliver Naesen |
| 2015 | Robin Stenuit | Fredrik Strand Galta | Timothy Stevens |
| 2016 | Timothy Dupont | Enzo Wouters | Rob Leemans |
| 2017 | Yves Coolen | Stijn De Bock | Ross Lamb |
| 2018 | Gustav Höög | Nathan Draper | Jacques Sauvagnargues |
| 2019 | Gerben Thijssen | Rory Townsend | Charles Page |
| 2020-21 | suspès | suspès | suspès |
| 2022 | Cameron Scott | Jelle Vermoote | Matúš Štoček |
| 2023 | Gianluca Pollefliet | Jasper Haest | Cedric Pries |

## Referències

* ↑ «Mémorial Philippe Van Coningsloo (Bel) - Cat.1.2». [Consulta: 27 juny 2022].

## Enllaços externs

* Web oficial
* Palmarès a memoire-du-cyclisme.eu
* Palmarès a sitiodeciclismo.net